Diari Oficial de la Generalitat Valenciana


Sumari del DOGV 1470, del 25-01-1991 (1991/820083)

RESOLUCIÓ del Conseller d'Obres Públiques, Urbanisme i Transports, de 29 de novembre de 1990, per la qual s'aprova definitivament el projecte de modificació puntual del Pla General d'Ordenació Urbana de la Partida Paichí (zona situada a l'oest de la discoteca Escorpión, a la carretera TeuladaMoraira) promogut per l'Ajuntament de Teulada
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1470

Data del DOGV
:   25-01-1991

Secció del DOGV
:   ALTRES DISPOSICIONS

Número del document
:   1991/820083


Data del document
:   29-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Publiques, Urbanisme i Transports, de 29 de novembre de 1990, per la qual s'aprova definitivament el Projecte de Modificació Puntual del Pla General d'Ordenació Urbana de la Partida Paichí (zona situada a l'oest de la discoteca Escorpión a la carretera Teulada-Moraira) promogut per l'Ajuntament de Teulada.  
Vist el Projecte de Modificació Puntual del Pla General d'Ordenació Urbana en la Partida Paichí (zona situada a l?est de la discoteca Escorpión a la carretera Teulada-Moraira) promogut per l'Ajuntament de Teulada.  
Vist que amb data 20 de novembre de 1990, fou registrat d'entrada en aquesta Conselleria el Projecte de Modificació Puntual del Pla General d'Ordenació Urbana de Teulada en la Partida Paichí ( zona a l?est de la discoteca Escorpión a la carretera Teulada-Moraira).  
Vist que el Projecte consta de tres apartats: a) Memória justificativa, b) Normes i c) Plànols.  
Vist que amb data 25 d?octubre de 1989, el Ple de l'Ajuntament acordà aprovar inicialment el Projecte de Modificació i sotmetre l?expedient a informació pública durant el termini d'un mes.  
Vist que amb data 17 de novembre de 1989, fou publicat en el diari «Información» i el 20 de novembre del mateix any en el número 226 del BOP, a l?efecte d'informació pública.  
Vist que durant el període d'informació pública no s'hi va presentar cap al·legació.  
Vist que amb data 29 de desembre de 1989, el Ple de l'Ajuntament aprovà provisionalment l?esmentat Projecte de Modificació.  
Vist que l'Ajuntament de Teulada amb data 5 de juliol de 1990, envià a l?Agència del Medi Ambient de la Conselleria d'Administració Pública l?Estudi d?Impacte Ambiental i va informar favorablement la declaració d'impacte ambiental amb data 17 de juliol de 1990.  
Vist que es va sol·licitar l?informe preceptiu a la Comissió Territorial d'Urbanisme d'Alacant, la qual acordà emetre un informe favorable en la sessió de 13 de novembre de 1990.  
Atès que l?objecte del Projecte consisteix en canviar l?ús d'una parcel·la qualificada actualment com a «Ciutat Jardí (zona 2, residencial unifamiliar, subzona 2.1)» i assignar-li un nou ús «Comercial (4.1)».  
L?esmentada parcel·la, que pertany al Sòl urbà de Teulada, confronta amb una altra situada al costat de la carretera Teulada-Moraira, on es troba ubicada una discoteca i a la qual el Pla General assigna un ús comercial. Ambdues parcel·les pertanyen al mateix propietari.  
Amb la unificació d'ús en les dues parcel·les es pretén aconseguir una major profunditat per tal que puga ser edificable, ja que la que confronta amb la carretera no ho és perquè no compleix la distància de reculada mínima exigida (18 metres), i també es pretén eliminar l?edificació existent (discoteca), que actualment es troba «fora d'ordenació» perquè incompleix la reculada a la carretera, i amb això desapareixerien les queixes dels veïns pels sorolls que ocasiona.  
Atès que, segons que estableix l'article 49 de la Llei del Sòl modificacions de qualsevol dels elements dels plans, projectes, programes, normes i ordenances s?atindran a les mateixes disposicions enunciades per a la seua formació i aprovació.  
Atès que, per aplicació de l'article mencionat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atès que l'honorable senyor Conseller d'Obres Públiques, Urbanisme i Transports és competent per a l'aprovació definitiva, segons que preveu l'article 3.2 del Decret 137/90 de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent.  
Resolc: Aprovar definitivament el Projecte de Modificació Puntual del Pla General d'Ordenació Urbana de la Partida Paichí (zona situada a l?est de la discoteca Escorpión a la carretera Teulada Moraira) promogut per l'Ajuntament de Teulada.  
Contra aquesta Resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la publicació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s?estime procedent.  
València, 29 de novembre de 1990. - El Conseller d'Obres Públiques, Urbanisme i Transports: Eugenio Burriel de Orueta.